"Уажәы иаҳҭаауа зегьы ргәабзиара гәаҭаны аӡырԥха иҳазҭаҵаӡом. Убри аганахьала абжьгара раҳҭоит 10-минуҭк еиҳаны аӡы иҭамзарц. Аӡҭачқәа рҟны асааҭқәа кнаҳауп аамҭа дзырбо. Иааидкыланы аӡҭалара ҳара ҳҟны иахьазы 200 мааҭ иаԥсоуп - аӡәы изы. Уаҟа нас еихшоуп аинвалидцәа, ахәыҷқәа, аҭаҳмадацәа, урҭ 100 мааҭк ршәоит. Аԥсуа идгьыл аҟны иҟоу аӡы азы ҳажәлар аԥара шәымшәар ҟалом ҳәа раҳамҳәацт, ԥшӡала ишахәҭоу ирыдыркылааит", - иҳәеит Аҩӡба.
Шәазыӡырҩла арадио Sputnik Аԥсны аефир 18:00 рзы.